Kom hoor wat God gedoen het! - www.bybelkennis.co.za
The thing that lies at the foundation of positive change, the way I see it, is service to a fellow human
being. – Lee Iacocca
In Psalm 65 en 66 roep die psalmis alles wat God gedoen het in herinnering. Hy verwys na God se kragtige dade (65:6) en God se oorvloed – vir mense en diere – as Hy vir die land voorsien. In 66:5 sê hy: Kom hoor wat God gedoen het, kom hoor van sy magtige dade onder die mense.
As die psalmis vir ons sê hoe om geestelike genesing te ervaar, sê hy nie vir ons om 'n TV of nuwe kar of self-help boek te koop nie. Hy sê dat ons God in die natuur wat Hy geskep het, kan kry. Hierdie wêreld van die natuur het dikwels groter skoonheid en vrede – iets wat dikwels afwesig is in ons materiële wêreld.
Watter geneesmiddel skryf God vir ons voor? Groen weivelde en waters waar daar vrede is (Psalm 23:2). Kry 'n plek waar jy geen mensgemaakte ding kan sien nie. Sit; wees stil en weet wie God is. Moenie vir jou bekommer nie; moenie dink nie. Jou huis, selfoon, ens verheerlik nie vir God nie. Dit wat God gemaak het – stroompies, berge, voëls, bome – verheerlik Hom.
Miskien is baie van ons probleme – ook terneergedruktheid en angs – waarskuwings dat ons lewenstyl nie deur God goedgekeur word nie. As ons terneergedruk en angstig is, is dit miskien weer tyd om ons verhouding met God te herstel. Miskien is groen weivelde en waters waar daar vrede is – God se natuur – die antwoord.
Die Bybel sê dat God elke blom en voëltjie ken. Ons spandeer baie tyd om die name van mensgemaakte dinge te ken. Hoekom? Gee ons nie dalk aandag aan die verkeerde dinge nie? Hierdie is ons Vader se wêreld – miskien moet ons meer aandag daaraan gee. Dink 'n bietjie daaroor.